open-index/open-wikipedia-markdown huggingface dataset:
எண்மனையாட்டி

[right|thumb|250px|[கிருஷ்ணன்|கண்ணனுடன் எண்மனையாட்டி - 19ஆம் நூற்றாண்டு மைசூர் ஓவியம்.]]
**எண்மனையாட்டி** அல்லது **அஷ்டபார்யா** என்பது கண்ணனின் மனைவியராகச் சொல்லப்படும் எட்டுத் தேவியரையும் மொத்தமாகக் குறிப்பிடப் பயன்படும் பதம் ஆகும். நூலுக்கு நூல், இந்தப் பட்டியலில் வேறுபாடுகள் காணப்பட்டாலும்,  அறுபதினாயிரம் தேவியர், ராதை மற்றும் தமிழ் வழக்கு நப்பின்னை தவிர, இந்த எட்டு மகளிரே கண்ணனின் முக்கியமான தேவியர் என்ற குறிப்பு, பெருவாரியான வைணவப் பெருநூல்களிலும் சொல்லப்படுகின்றது.எனினும், ருக்மணி, சத்யபாமா ஆகிய இருவரையும் கண்ணனுடன் இணைத்துச் சொல்வதே, பெரும்பாலும் வழக்கத்தில் இருக்கின்றது.

## பட்டியல்
மகாபாரதம், பாகவதம், விஷ்ணு புராணம், அரிவம்சம், பத்ம புராணம் முதலான நூல்கள் இத்தேவியர் பற்றிய கதைகளைக் கொண்டிருக்கின்றன. 
விஷ்ணு புராணம், அரிவம்சம் என்பவற்றில் சொல்லப்படும் பட்டியலில் சில மாறுபாடுகள் காணப்படுகின்றன. பொதுவாக, பாகவதம் கூறும் பட்டியலே எண்மனையாட்டியராகக் கொள்ளப்படுகின்றது. மித்திரவிந்தை, காளிந்தியின் இன்னொரு பெயர் எனும் அரிவம்சம், மித்திரவிந்தை இடத்தில் சைப்பியை எனும் வேறொரு இளவரசியைச் சொல்கின்றது. ரோகிணி, மாத்திரி எனும் வேறு இரு இளவரசிகளை, பத்திரைக்குப் பதிலாக அரிவம்ம்சம், விஷ்ணுபுராணம் என்பன பட்டியற்படுத்துகின்றன.பொதுவான வழக்கில் கூறப்படும் பட்டியல் வருமாறு:

## தமிழ் மரபு
[thumb|300px| ருக்மணி, சத்தியபாமையுடன் கண்ணன் (வலப்புறம் [கருடன்)]]
ருக்மணி, சத்தியபாமை, ஜாம்பவதி தவிர்ந்தோர், அவ்வளவாகத் தமிழ் மரபில் அறியப்பட்டதில்லை.நக்னசித்தியே தமிழ் மரபு நப்பின்னை என்று சொல்வதுண்டு. ஆனால், பத்தொன்பதாம் நூறாண்டின் இறுதியில் எழுந்த  "நப்பின்னைப் பிராட்டியார் திருமணம்"எனும் நூலில் கண்ணனின் எட்டு மனைவியர் பற்றிய குறிப்பொன்று வருகின்றது. கண்ணன் நப்பின்னையை மணந்தபின், கமலை,நீளை, ராதை, அளகவல்லி, பூரணை, இந்துவல்லி, மணிச்சோதி ஆகிய எழுவரை மணந்ததாக, அதில் பாடப்படுகின்றது. எனினும், வேறு பிற்காலத் தமிழ் இலக்கியங்களில் எண்மனையாட்டிகள் பற்றிய குறிப்பெதையும் காணக் கூடவில்லை.

## புதினங்களில்
எழுத்தாளர் ஜெயமோகன் தனது "வெண்முரசு" நாவல் வரிசையின் ஏழாம் நூலான "இந்திரநீலம்" புதினத்தை, கண்ணன் இவ்வெட்டு மனைவியரை மணந்ததைக் கருவாகக் கொண்டு புனைந்திருக்கின்றார். , இப்புனைவில் எண்மனையாட்டியர் எண்மரும் எட்டுத் திருமகள்களின் அம்சங்களாக சித்தரிக்கப்படுவது குறிப்பிடத்தக்கது.

## இதனையும் காண்க
* எண்மனையாட்டி
* நப்பினை
* ராதை
## சான்றுகள்

பகுப்பு:இந்து பெண் தெய்வங்கள்
பகுப்பு:கண்ணனின் மனைவிகள்
பகுப்பு:பாகவத புராண மாந்தர்
பகுப்பு:கிருட்டிணன்
பெரிலியம் சல்பைட்டு

**பெரிலியம் சல்பைட்டு** *(Beryllium sulfite)* என்பது BeSO3 என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். கந்தச அமிலத்தினுடைய பெரிலியம் உப்பான இச்சேர்மம் ஆக்சிசனால் எளிதாக ஆக்சிசனேற்றம் செய்யப்பட்டு பெரிலியம் சல்பேட்டு உருவாகிறது. பெரிலியத்துடன் கந்தச அமிலம் அல்லது சல்பூரசமிலம் வினைபுரிவதால் பெரிலியம் சல்பைட்டு உருவாகிறது.
## மேற்கோள்கள்
*

பகுப்பு:பெரிலியம் சேர்மங்கள்
பகுப்பு:சல்பைட்டுகள்
T

thumb|Tஇன் வளைந்த வடிவங்களை எழுதும் முறை
**T** (**தீ **அல்லது **டி** அல்லது **ரீ**) என்பது புதிய ஆங்கில நெடுங்கணக்கிலும் சீர்தரத்துக்கான அனைத்துலக நிறுவன அடிப்படை இலத்தீன் நெடுங்கணக்கிலும் 20ஆவது எழுத்து ஆகும். ஆங்கில உரைப் பகுதிகளில் கூடுதலாகப் பயன்படுத்தப்படும் இரண்டாவது எழுத்து t ஆகும்; கூடுதலாகப் பயன்படுத்தப்படும் மெய்யொலியும் t ஆகும்.

## கணிதத்திலும் ஏரணத்திலும் அறிவியியலிலும்

கணிதத்தில், தொடர் ஒன்றின் nஆவது உறுப்பு Tnஆல் குறிக்கப்படும்.

ஏரணத்தில், உண்மைக்கான குறியீடாக T பயன்படுத்தப்படுவதுண்டு.

இயற்பியலில், வெப்பவியக்கவியல் வெப்பநிலையைக் குறிக்க T பயன்படுத்தப்படும். காந்தப்பாய அடர்த்தியின் அனைத்துலக முறை அலகான தெசுலாவின் குறியீடும் T ஆகும். திணிவின் அலகான தொன்னைக் குறிக்க t பயன்படுத்தப்படும். நேரத்தைக் குறிக்கவும் t பயன்படுத்தப்படும்.

வேதியியலில், நீரியத்தின் ஓரிடத்தானாகிய திரித்தியத்தின் குறியீடு T ஆகும்.

## தொடர்புடைய எழுத்துகளும் ஒத்த வரியுருக்களும்
*Τ τ : கிரேக்க எழுத்து தோ
*Т т : சிரில்லிய எழுத்து தே
*ת : எபிரேய எழுத்து தாவு

## மேற்கோள்கள்

பகுப்பு:இலத்தீன்
தாலியம் பேரியம் கால்சியம் தாமிர ஆக்சைடு

**தாலியம் பேரியம் கால்சியம் தாமிர ஆக்சைடு** *(Thallium barium calcium copper oxide)* என்பது TlmBa2Ca*n*−1Cu*n*O2*n*+m+2 என்ற பொது வாய்ப்பாடு கொண்ட ஒரு உயர் வெப்பநிலை மீகடத்தியாகும். TBCCO என்று ஆங்கிலத்தில் சுருக்கமாக எழுதப்படும் இது திப்கோ என்று பேச்சு வழக்கில் உச்சரிக்கப்படுகிறது.

அமெரிக்காவில் உள்ள அர்கன்சாசு பல்கலைக்கழகத்தின் இயற்பியல் துறை ஆலென் எம் எர்மான் ஆய்வகத்தில், 1987 ஆம் ஆண்டு சென்கிசை செங்கி தன்னுடைய முனைவர் பட்டத்திற்குப் பின்னரான ஆய்வில் Tl2Ba2Ca2Cu3O10 (TBCCO-2223) என்ற இச்சேர்மத்தைக் கண்டறிந்தார். 
காந்தப்பாய்ம வெளியேற்றம் மற்றும் பாய்மம் தடுக்கும் குறிப்புகள் ஆகியனவற்றை மீக்கடத்துத் துளிமக் குறுக்கீடுக் கருவி (SQUID)காந்தமானியை உபயோகித்து, இந்தப் பேரளவு மீக்கடத்துத்திறன் உறுதி செய்யப்பட்டது. (சுழிப்புலக் குளிர்வு மற்றும் புலக் குளிர்வு நிலைகளில்)  தெற்கு கரோலினாவில் உள்ள திமிர் தத்தா மீக்கடத்தி ஆய்வகத்தில் இந்த அவதானிப்பு நிகழ்ந்தது. 1988 ஆம் ஆண்டு பிப்ரவரியில் பால் சூ ஏற்பாடு செய்த அவுசுடன் ,டெக்சாசில் நடைபெற்ற உலக மீக்கடத்துத்திறன் மாநாட்டில் ஆலென் எர்மான் தன்னுடைய கண்டுபிடிப்பு மற்றும் மாறுநிலை வெப்பநிலையான 127 K முதலியனவற்றை முறையாக வெளியிட்டார்.

## மேற்கோள்கள்

**Copper Oxide Superconductors:, by Charles P. Poole, Timir Datta, Horacio A. Farach, John Wiley & Sons, 1988, *
**Superconductivity: Its historical Roots and Development from Mercury to the Ceramic Oxides, by Per Fridtjof Dahl, AIP, New York, 1st ed. 1992, *

## வெளி இணைப்புகள்
*Thallium-based high-temperature superconductors

பகுப்பு:உயர் வெப்பநிலை மீகடத்திகள்
பகுப்பு:தாலியம் சேர்மங்கள்
பகுப்பு:பேரியம் சேர்மங்கள்
பகுப்பு:கால்சியம் சேர்மங்கள்
பகுப்பு:தாமிரம்(II) சேர்மங்கள்
பகுப்பு:ஆக்சைடுகள்
எழினு (கிண்ணக்குழி)

**எழினு** (Ezinu) என்பது சியரீசு (குறுங்கோள்) மீது காணப்படும் ஒரு மிகப்பெரிய கிண்ணக்குழியாகும். சுமேரியாவின் தானியக் கடவுளின் பெயர் இக்கிண்ணக்குழிக்குச் சூட்டப்பட்டுள்ளது. இக்கிண்ணக்குழியின் விட்டம் 119.93 கிலோ மீட்டர்கள் ஆகும்.

## மேற்கோள்கள்

பகுப்பு:சியரீசின் மேற்பரப்புத் தோற்றங்கள்
பகுப்பு:விண்கல் வீழ் பள்ளங்கள்
சந்திரன் இரத்தினம்

**சந்திரன் இரத்தினம்** இலங்கையைச் சேர்ந்த திரைப்பட உருவாக்குனர் ஆவார். இரத்தினம் பல்வேறு ஹாலிவுட் படங்களை இலங்கையிலும் மலேசியாவிலும் எடுத்துள்ளார். ஸ்டீவன் ஸ்பில்பேர்க், இவரை "கிழக்குப்பகுதியிலுள்ள ஒரு மதிப்புள்ள நண்பர்" என்று குறிப்பிட்டுள்ளார்.

## படக்காட்சியகம்

File:William Holden and Chandran Rutnam while shooting The Bridge on the River Kwai.jpeg|வில்லியம் ஹோல்டனுடன்
File:George Lucas and Chandran Rutnam.jpeg|ஜார்ஜ் லூகாசுடன்
File:Chandran Rutnam with John and Bo Derek.jpeg|ஜான் டீரக்கும் போ டீரக்கும் சந்திரனுடன்
File:Harrison Ford and Chandran Rutnam in Sri Lanka.jpg|இந்தியானா ஜோன்ஸ் திரைப்பட படப்பிடிப்பின் போது
File:Steven Spielberg with Chandran Rutnam in Sri Lanka.jpg|ஸ்டீவ் ஸ்பீல்ஸ்பர்க்குடன்
File:Anton Wickremasinghe, Chandran Rutnam and Alfred Hitchcock at the Academy Awards in Los Angeles.jpeg|அன்டன் விக்கிரமசிங்கே, சந்திரன் (நடுவில்), ஆல்பிரட் ஹிட்ச்காக்குடன் ஆசுக்கர் விருது வழங்கும் நிகழ்வில்.


## இவற்றையும் பார்க்க
* ஈவ்லின் ரத்தினம் பண்பாடுகளிடை ஆய்வுகளுக்கான நிறுவனம்
* ஜேம்ஸ் இரத்தினம்

## குறிப்புகள்

பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:வாழும் மக்கள்
பகுப்பு:இலங்கைத் திரைப்பட இயக்குநர்கள்
பகுப்பு:1948 பிறப்புகள்
பகுப்பு:இலங்கைத் தமிழ்த் திரைப்பட இயக்குநர்கள்
1728

**1728** (MDCCXXVIII) ஒரு வியாழக்கிழமையில் துவங்கிய ஒரு கிரிகோரியன் நெட்டாண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது திங்கட்கிழமையில் ஆரம்பமானது.

## நிகழ்வுகள்
* சூலை 14-ஆகத்து 14 - விட்டஸ் பெரிங் கம்சாத்கா தீபகற்பத்தில் இருந்து வடக்கே பெரிங் நீரிணைக்குப் பயணமானார்.
* இங்கிலாந்தில் நாடுகடத்தப்பட்ட நிலையில் வாழ்ந்த வோல்ட்டயர் தனது சிறைக்காலத்தை முடித்துக் கொண்டு அங்கிருந்து வெளியேறினார்.
* அக்டோபர் 20-அக்டோபர் 23 - கோபனாவன் நகரம் எரிந்ததில் நகரின் 28% அழிந்தது.
* ஆங்கிலேய வானியலாளர் ஜேம்சு பிராட்லி வானியல் தோற்றப்பெயர்வைக் கொண்டு ஒளியின் வேகத்தைக் கணித்தார்.
* கியூபாவின் அவானா நகரில் அவானா பல்கலைக்கழகம் நிறுவப்பட்டது.
* பிரெடரிக், வேல்சு இளவரசர் தனது 21வது அகவையில் முதற்தடவையாக பிரித்தானியா வந்தார்.
* வீரமாமுனிவர் இயற்றிய பரமார்த்த குருவின் கதை நூலாக வெளிவந்தது.

## பிறப்புகள்
* பெப்ரவரி 21 - உருசியாவின் மூன்றாம் பீட்டர் (இ. 1762)
* ஆகத்து 26 - லாம்பர்ட், சுவிட்சர்லாந்து இயற்பியலாளர், வானியலாளர், கணிதவியலர் (இ. 1777)
* அக்டோபர் 27 - ஜேம்ஸ் குக், பிரித்தானிய நாடுகாண் பயணி, கடற்படைத் தளபதி (இ. 1779)
* இரண்டாம் கிருட்டிணராச உடையார், மைசூர் மன்னர் (இ. 1766)
* அழகு முத்துக்கோன் (இ. 1757) 

## இறப்புகள்
* முதலாம் சரபோஜி, தஞ்சை மன்னர் (பி. 1675)

## மேற்கோள்கள்

## 1728 நாற்காட்டி
மித்திரவிந்தை

**மித்திரவிந்தை** என்பவள்,  கண்ணனின் எண்மனையாட்டிகளில் ஒருத்தியாகச் சொல்லப்படுகின்றாள்.  எண்மரில் இவள்  ஐந்தாவது ஆவாள். இவள் வரலாறு, மகாபாரதம், பாகவதம், விஷ்ணு புராணம், அரிவம்சம், முதலியவற்றில் சொல்லப்படுகின்றது.

## வாழ்க்கை
பாகவதம்,  இவள் குந்தியின் தமக்கை இராசாத்தி தேவி்யினதும், அவந்தி நாட்டரசன் ஜெயசேனனதும் மகள் என்கின்றது.  இவளது தமையர்களான விந்தன், அனுவிந்தன் துரியோதனனின் தோழர்கள் என்றும் அது சொல்கின்றது. விஷ்ணு புராணத்தில் மித்திரவிந்தை, "சைப்பியை" (சிபி வம்சத்தவள்) என்ற பெயரால் அவள் சுட்டப்படுகின்றாள். அரி வம்சம் கூறுவதன் படி, அவள் சிபி மன்னனின் மகளான "சுதத்தை". 

பாகவதத்தில், மித்திரவிந்தையின் கண்ணனுடனான திருமணம், சுருக்கமாகச் சொல்லப்பட்டிருக்கின்றது.  அவளது குடும்பத்தவர், அவளைத் துரியோதனனுக்கு மணக்க முடிவு செய்திருந்ததாகவும்,  அவளோ கண்னனைக் காதலித்ததாகவும், அவளுக்கு வைக்கப்பட்ட மணத்தன்னேற்பில், கண்ணன் அவளைக் கவர்ந்து சென்றதாகவும் பாகவதம் சொல்கின்றது.

இன்னொரு கதையில், பலராமரின் ஆணைப்படி, அவந்தி நாடு கௌரவருடன் இணைவது துவாரகைக்கு அச்சுறுத்தல் என்பதால், கண்ணன் தன் மைத்துனியான மித்திரவிந்தையை மணக்க வற்புறுத்தப்பட்டதாகவும், அவன் சுபத்திரையை அழைத்துச் சென்று அவள் மனமறிந்து, மித்திரவிந்தையின் சம்மதத்துடன் அவளைக் கவர்ந்ததாகவும் கூறப்படுகின்றது.

விருகன், கர்சன், அண்ணிலன், கிரீத்திரன், வர்த்தனன், உன்னடன், மகாம்சன், பவணன், வக்கினி, சுதி எனும் பதின்மர் மித்திரவிந்தையின் மைந்தர்களாகச் சொல்லப்படுகின்றனர். சங்கிராமசித்து முதலான பல மைந்தர்கள் அவளுக்கு இருந்ததாக விஷ்ணு புராணம் சொல்கின்றது. கண்ணனின் மறைவுக்குப் பின், அவனது ஏனைய தேவியர் போலவே இவளும் உடன்கட்டையேறித் தன்னுயிரை மாய்த்துக் கொண்டாள். 

## மேலும் பார்க்க
* எண்மனையாட்டி
* நப்பின்னை
* ராதை

## அடிக்குறிப்புகள்

பகுப்பு:கண்ணனின் மனைவிகள்
பகுப்பு:பாகவத புராண மாந்தர்
காரை அலம்பமரம்

**காரை அலம்பமரம்** (Canthium dicoccum) என்பது பேரின வகைத்தாவரம் ஆகும். மரம்போல் வளர்ந்து பூப்பூத்து காய்காய்க்கும் வகையைச் சேர்ந்தது. இவை பெரும் காடுகளாக வளரும். இதன் கிளைகளில் மேல் முள் காணப்படுகிறது. இதன் கனி உணவாகப் பயன்படுகிறது.

## பரவல்
*காரை அலம்பமரம்* என்ற இந்த மரம் இந்தியா, இலங்கை, மற்றும் உலகின் பலபகுதிகளிலும் காணப்படுகிறது.

## மேற்கோள்கள்

பகுப்பு:பூக்கும் தாவரங்கள்
பகுப்பு:மரங்கள்
ஆதொண்டை

**ஆதொண்டை** (Capparis) என்பது முள்ளுள்ள ஒரு கொடி ஆகும். இந்தத் தாவரம் இந்திய துணைக்கண்டப்பகுதியிலும், சீனாவின் ஒரு சில பகுதிகளிலும் காணப்படுகிறது. இது புதர் போல் வளரும் தன்மை கொண்டது. இதன் இலைகளின் மேல் வண்ணத்துப்பூச்சிகள் முட்டையை இட்டுச்செல்லுகின்றன. இத்தாவரம் எலிகளின் வயிற்றுப்போக்கினைக் குணப்படுத்த உதவுகின்றது.

இது வேலிகளிலும் தனிமரங்களின் மீதும் படர்ந்திருக்கும். பூத்திருக்கும்போது மிகவும் அழகாகத் தோன்றும். இலை தனியிலை; இலையடிச் செதில் முள்ளாக மாறி இருக்கும். இளம் பாகங்களைத் துருப்போன்ற நிறமுள்ள நுண் மயிர் மூடியிருக்கும். புறவிதழ் 4; அகவிதழ் 4. கேசரம் பல. சூலகம் சூல்காம்பின் முனையிலிருக்கும். கனி சற்று நீண்டு உருண்டிருக்கும். விதைகள் மிகப்பல. சுவர் ஒட்டு முறையில் அமைந்திருக்கும். காயை வற்றல் போடுவார்கள். இந்த தாவரத்தின் பாகங்கள் நாட்டு மருத்துவத்தில் பயன்படுத்தபடுகிறது.

### மேற்கோள்கள்

### வெளி இணைப்புகள்
* Medicinal properties 
* On medicinal properties

பகுப்பு:பூக்கும் தாவரங்கள்
பகுப்பு:தமிழ்நாட்டின் தாவரங்கள்
கத்திரிநத்தம் காளகஸ்தீஸ்வரர் கோயில்

**கத்திரிநத்தம் காளகஸ்தீஸ்வரர் கோயில்**, தமிழ்நாடு, தஞ்சை மாவட்டம், தஞ்சாவூர் அருகே உள்ள கத்திரிநத்தம் என்னும் சிற்றூரில் அமைந்துள்ள சிவன் கோயிலாகும். இவ்வூரை சப்தரிஷிநத்தம் என்றும் அழைக்கின்றனர்.

## அமைவிடம்
இக்கோயில்  தஞ்சாவூர்-நாகப்பட்டினம் சாலையில் புன்னைநல்லூர் மாரியம்மன் கோயிலிலிருந்து 2 கி.மீ. தொலைவில் அமைந்துள்ளது.

## இறைவன், இறைவி
இக்கோயிலிலுள்ள மூலவர் காளகஸ்தீஸ்வரர் ஆவார். மூலவர் சன்னதியின் முன்பாக நந்தியும் பலிபீடமும் உள்ளன. அருகே பைரவர், நாவுக்கரசர் சிலைகள் உள்ளன. அருகே தனியாக ஒரு லிங்க பானம் உள்ளது. கருவறையைச் சுற்றி வெளியே அமைந்துள்ள திருச்சுற்றில் கன்னிமூலை விநாயகர், வள்ளி தெய்வானையுடன் கூடிய சுப்பிரமணியர், கஜலட்சுமி, கால பைரவர், நவக்கிரகம், சனீஸ்வரன் ஆகியோருக்கான தனித்தனி சன்னதிகள் உள்ளன. கருவறை கோஷ்டத்தில் தட்சிணாமூர்த்தி, அர்த்தநாரீஸ்வரர், பிரம்மா, துர்க்கை ஆகியோர் உள்ளனர். மூலவர் சன்னதியின் இடப்புறம் அம்மன் சன்னதி உள்ளது. இங்குள்ள அம்மன் ஞானாம்பிகை ஆவார். அம்மன் சன்னதியின் கருவறை கோஷ்டத்தில் வைஷ்ணவி, பிராமணி, இந்திராணி உள்ளனர்.

## குடமுழுக்கு
இக்கோயில் 30.6.1955 மற்றும் 5.6.2011இல் குடமுழுக்கு ஆனதற்கான கல்வெட்டுக்குறிப்புகள் உள்ளன.

## மேற்கோள்கள்

## வெளி இணைப்புகள்
* திருமணத்தடை நீக்கும் காளகஸ்தீஸ்வரர், மாலைமலர், 4 சூன் 2015 

பகுப்பு:தஞ்சாவூர் மாவட்டத்திலுள்ள சிவன் கோயில்கள்
பத்திரை (கண்ணன் தேவி)

**பத்திரை** என்பவள்,  கண்ணனின் எண்மனையாட்டிகளில் ஒருத்தியாகச் சொல்லப்படுகின்றாள்.  எண்மரில் இவள் ஏழாவது ஆவாள். இவள் வரலாறு, மகாபாரதம், பாகவதம், விஷ்ணு புராணம், அரிவம்சம், முதலியவற்றில் சொல்லப்படுகின்றது.

## வாழ்க்கை
கேகய நாட்டின் இளவரசி என்பதால், இவள் கைகேயி எனப்படுகின்றாள். திருட்டகேது மற்றும் குந்தியின் சகோதரியான சுருதகீர்த்தி ஆகியோரின் மகள் இவள். மணத்தன்னேற்பில் இவள் கண்ணனைத் தன் நாயகனாக வரித்துக் கொண்டாள். 

சங்கிராமசித்து, பிருகச்சேனன், சூரன், பிராகரணன், ஆர்சித்து, சயன், சுபத்திரன், வாமன், ஆயுர், சத்தியகன் என மித்திரவிந்தைக்குப் பத்து மைந்தர் என்கின்றது பாகவதம் கண்ணனின் மறைவுக்குப் பின், அவனது ஏனைய தேவியர் போலவே இவளும் உடன்கட்டையேறித் தன்னுயிரை மாய்த்துக் கொண்டாள். 

## பத்திரா கல்யாணம்
"பத்திரா கல்யாணம்" என்னும் நூல் தெலுங்கில், கலாநிதி.கே..வி.கிருஷ்ணகுமாரி என்பவரால் இயற்றப்பட்டுள்ளது. பத்திரையின் அழகு, காதல், அவளுக்கும் கண்ணனுக்கும் நடந்த திருமணம் என்பவற்றை அந்நூல் அழகுற வர்ணிக்கின்றது.

## இதனையும் காண்க
* எண்மனையாட்டி
* நப்பினை
* ராதை
## சான்றுகள்

பகுப்பு:கண்ணனின் மனைவிகள்
பகுப்பு:பாகவத புராண மாந்தர்
இருபுரோமின் ஓராக்சைடு

**இருபுரோமின் ஓராக்சைடு** *(Dibromine monoxide)* என்பது  Br2O.  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். புரோமின் அயனியும் ஆக்சிசன் அயனியும் சேர்ந்து உருவாகும் இவ்வுப்பு அடர்பழுப்பு நிறத்தில் காணப்படுகிறது. – 40 <sup>0</sup> செல்சியசு வெப்பநிலையில் நிலைப்புத் தன்மையுடன் இருக்கும் இச்சேர்மம் புரோமினேற்ற வினைகளில் பயன்படுத்தப்படுகிறது. தனிமவரிசை அட்டவணையில் ஒரு தொடர் மேலேயுள்ள ஆலசனின் இருகுளோரின் ஓராக்சைடுடன் ஒத்த பண்புகளை இச்சேர்மம் கொண்டுள்ளது. இருபுரோமின் ஓராக்சைடானது C2v மூலக்கூறு சீரொழுங்குடன் வளைந்த  மூலக்கூறு அமைப்புடன் காணப்படுகிறது. மூலக்கூறில் உள்ள Br-O பிணைப்புகளின் பிணைப்பு நீளம் 1.85Å ஆகவும் Br-O-Br பிணைப்புகளின் பிணைப்புக் கோணம் 112 <sup>0</sup> ஆகவும் அமைந்திருக்கிறது.

## வினைகள்

புரோமின் ஆவி அல்லது புரோமின் கரைசலை தாழ் வெப்பநிலையில் கார்பன் நாற்குளோரைடு மற்றும் பாதரச(II) ஆக்சைடுடன் சேர்த்துவினைபுரியச் செய்தால் இருபுரோமின் ஓராக்சைடு உருவாகிறது.:

:2 Br2 + HgO → HgBr<sub>2</sub>·2H<sub>2</sub>O + Br2O

புரோமின் ஈராக்சைடை வெப்ப இயக்கவியல் சிதைவுக்கு உட்படுத்துவதாலும் அல்லது 1:5 என்ற விகிதத்தில் புரோமின் மற்றும் ஆக்சிசன் வாயுக்களின் கலவையில் மின்சாரத்தைச் செலுத்துவதாலும் இருகுளோரின் ஓராக்சைடைத் தயாரிக்கலாம்.

## மேற்கோள்கள்

பகுப்பு:புரோமின்(I) சேர்மங்கள்
பகுப்பு:ஆக்சைடுகள்
நக்னசித்தி

**நக்னசித்தி** என்பவள்,  கண்ணனின் எண்மனையாட்டிகளில் ஒருத்தியாகச் சொல்லப்படுகின்றாள். **சத்தியை** என்றும் அழைக்கப்படும் இவள்,   எண்மரில் ஆறாவது ஆவாள். இவள் வரலாறு, பாகவதம், விஷ்ணு புராணம், அரி வம்சம் முதலியவற்றில் சொல்லப்படுகின்றது.

நக்னசித்தி, அயோத்தியிலிருந்து கோசல நாட்டை ஆண்ட மன்னன் நக்னசித்துவின் மகள் ஆவாள். சத்தியை, கோசலை என்று இவளைப் பொதுவாக அழைக்கிறது பாகவதம் முதலான நூல்கள். மகாபாரதமும், "சத்தியை" என்ற எண்மனையாட்டியரில் ஒருத்தி பற்றிக் குறிப்பிடுகின்றது இவளே தமிழ் மரபில் நப்பின்னையாக அறியப்படுகின்றாள்.

## வாழ்க்கை

நக்னசித்து வளர்த்துவந்த அடங்காக் காளைகள் ஏழினை, மிக நுட்பமாக ஏறுதழுவல் மூலம் வென்று, கண்னன் சத்தியையைக் கரம்பிடித்தான்.அவளது மனத்தன்னேற்புக்கு வந்து தோற்றுப்போன ஏனைய இளவரசர்கள், அவர்கள் துவாரகை திரும்பும் வழியில் தாக்கும் போதும், கண்ணனின் யாதவப்படையும்,  அருச்சுனனும் இணைந்து, அவர்களைத் தோற்கடித்தனர்.

நக்னசித்திக்கு, வீரன், சந்திரன், அசுவசேனன், சித்திராகு, வேகவான், விருசன், ஆமன், சங்கு, வசு, குந்தி என பத்து மைந்தர்கள்.  "பத்திரவிந்தன்" முதலான பல மைந்தர் அவளுக்கு இருந்ததாக, விஷ்ணு புராணம் சொல்கின்றது.  கண்ணனின் மறைவுக்குப் பின், அவனது ஏனைய தேவியர் போலவே இவளும் உடன்கட்டையேறித் தன்னுயிரை மாய்த்துக் கொண்டாள். 

## நப்பின்னை
தமிழ் வழக்கில், கண்ணன் ஏறு தழுவி வென்று மணந்ததாகச் சொல்லப்படும் நப்பின்னையே இவள் என்ற கருத்துக் காணப்படுகின்றது. எனினும், நப்பின்னையை மிதிலை இளவரசியாகவும், சத்தியையை, அயோத்தி இளவரசியாகவும் சொல்வது பிரதான வேறுபாடாகும். மேலும், தமிழில் வழங்குவதுபோல், இவள் கண்ணனுக்கு யசோதை வழியில் முறைமைத்துனி என்பதற்கான சான்றுகள் வடமொழி இலக்கியங்களில் கிடைக்கவில்லை. எவ்வாறாயினும்,  நப்பின்னையை நிகர்க்கக் கூடிய ஒரேயொரு வடநாட்டுத் தொன்மம், நக்னசித்தி மாத்திரமே.

ஒரு புராணக் கதையில், கோசல அரசர் நக்நஜித்தின் மகள் நக்நஜிதி, பிறந்தபோது சத்யா என்ற பெயருடன் அழைக்கப்பட்டதாக கூறப்படுகிறது. சில விளக்கங்களின்படி, பயங்கரமான வெள்ளத்தில் தங்களின் குழந்தையை இழந்த நக்நஜிதியின் பெற்றோர்கள், அக்குலந்தையாய் யசோதையின் சகோதரன் கொம்பகன் தத்தெடுத்தார். சோதமா அவரது தத்தெடுக்கப்பட்ட சகோதரராக இருந்தார்.

அவள் கிருஷ்ணருடன் வளர்ந்தார், மேலும் அவர்களுடைய பெற்றோர் இருவரையும் திருமணம் செய்ய திட்டமிட்டனர். ஒரு நாள், அறியாமல், தனது சகோதரனை கிருஷ்ணருடன் விளையாட விட மறுத்தார். இதனால், கோபமடைந்த அவரது சகோதரர், “நீ கிருஷ்ணரிடமிருந்து பிரிந்து இருப்பாய்” என்று சாபம் அளித்தார். பின்னர் கம்சனை கொல்ல கிருஷ்ணர் கோகுலத்தை விட்டு சென்றபோது, அந்த சாபம் செயல்பட்டது, மேலும் நக்நஜிதி மனம் உடைந்து போனாள்.

சிறிது காலத்துக்கு பிறகு, நக்நஜித் மன்னர் ஒரு யக்ஞம் நடத்தி, தன் மகளின் இருப்பிடத்தை கண்டுபிடித்தார். அதன் பின்னர் அவள் கோசலாவுக்கு திரும்பினார். இதைப் பற்றி அறிந்த கிருஷ்ணர் தன் காதலை அடைவதற்கு முயன்று கோசலாவுக்கு பயணம் செய்தார். அங்கே, கோசல மக்களின் வாழ்க்கையை தொந்தரவு செய்த எரி மழையை நகரத்திலிருந்து தூக்கி கடலுக்குள் எறிந்து அழித்து விட்டார். தன் திறனைக் காட்டி நகரத்தை காப்பாற்றியதால், கிருஷ்ணர் சத்யாவை (நப்பினை அல்லது நக்நஜிதி) திருமணம் செய்யும் உரிமையைப் பெற்றார்

## மேலும் பார்க்க
* எண்மனையாட்டி
* நப்பின்னை
* ராதை

## அடிக்குறிப்புகள்

பகுப்பு:கண்ணனின் மனைவிகள்
பகுப்பு:பாகவத புராண மாந்தர்
இலக்குமணை

**இலக்குமணை** என்பவள்,  கண்ணனின் எண்மனையாட்டிகளில் ஒருத்தியாகச் சொல்லப்படுகின்றாள்.  எண்மரில் இவள் எட்டாவது ஆவாள். இவள் வரலாறு, மகாபாரதம், பாகவதம், விஷ்ணு புராணம், அரிவம்சம், முதலியவற்றில் சொல்லப்படுகின்றது.

## தொன்மங்கள்
வீணை வாசிப்பதில் வல்லவரான  பிருகத்சேனரின்* மகளாக இலக்குமனை சொல்லப்படுகின்றாள். மத்ரதேச இளவரசியாக, "மாத்திரி" என்ற பெயரில், இவள் பொதுவாகச் சுட்டப்படுகின்றாள்.

[[விஷ்ணு புராணம்]]: இலக்குமணையை "சாருகாசினி" என்றழைப்பதுடன், அவளை எண்மனையாட்டியரில் ஒருத்தியாகக் குறிப்பிடும் போதும், "மாத்திரி" என்ற பெயரில், இன்னொருத்தியையும் சொல்கின்றது.

[[பாகவத புராணம்]]: [[மத்ரதேசம்|மத்திர]] நாட்டின் பெயர் தெரியா மன்னன் ஒருவனின் மகளாகவும், நற்குணங்கள் வாய்ந்தவளாகவும்  இலக்குமணையை  இனங்காட்டுகின்றது.

[[பத்ம புராணம்]]:  மத்திரநாட்டு மன்னனை, "பிருகத்சேனன்"' என்று அடையாளம் காட்டுகின்றது.

[[அரி வம்சம்]]:  இதுவும் அவளை "சாருகாசினி* என்கின்றது. எனினும் விஷ்ணு புராணம் போலவே, மத்திரநாட்டுடன்  இணைக்கவில்லை.  "சுபீமை" எனும் பெயருடன் வேறொருத்தியை "மாத்திரி" என்ற பெயரில்  எண்மனையாட்டியரில் ஒருத்தியாகக் குறிப்பிடுகின்றது.

இலக்குமணைக்கு, அவள் தந்தை வைத்த மணத்தன்னேற்பில் கண்ணன் அவளைக் கவர்ந்துகொண்டதாக, பாகவத புராணம் விவரிக்கின்றது. இன்னொரு கதையில், ஜராசந்தன், துரியோதனன் ஆகியோரே தவறவிட்ட விற்போட்டியொன்றில் வென்று, அவளைக் கண்ணன் மாலையிட்டதாகச் சொல்லப்படுகின்றது.அப்போட்டியில் அருச்சுனன் பங்குபற்றி, வேண்டுமென்றே தோற்றுப்போனதாகவும் பீமன் போட்டியில் கலந்துகொள்ளாது தவிர்த்ததாகவும் அக்கதை நீள்கின்றது.

கண்னனும் அவனது எண்மனையாட்டியரும் ஒருமுறை அத்தினாபுரம் சென்றபோது,. நாணமும் கம்பீரமும் நிறைந்த இலக்குமணை, தன்னைக் கண்ணன் மணந்த வரலாற்றை திரௌபதியிடம் விவரிக்கின்றாள்.

## பிற்கால வாழ்க்கை
பாகவத புராணத்தின் படி, பிரகோசன், கத்திரவான், சிங்கன், பலன், பிரபலன், ஊர்த்துவகன், மகாசக்தி. சகன், ஓயன், அபராயிதன் என்று அவளுக்கு பத்துக் குழந்தைகள். விஷ்ணு புராணம், அவளுக்கு கத்திரவான் முதலான பல மைந்தர் இருந்ததைச் சுட்டிக் காட்டுகின்றது.  கண்ணனின் மறைவுக்குப் பின், அவனது ஏனைய தேவியர் போலவே இவளும் உடன்கட்டையேறித் தன்னுயிரை மாய்த்துக் கொண்டாள்.

## மேலும் பார்க்க
* எண்மனையாட்டி
* நப்பின்னை
* ராதை

## அடிக்குறிப்புகள்

பகுப்பு:கண்ணனின் மனைவிகள்
பகுப்பு:பாகவத புராண மாந்தர்
குரோமியம்(II) புரோமைடு

**குரோமியம்(II) புரோமைடு** *(Chromium(II) bromide)* CrBr2 மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.

## தொகுப்புமுறை தயாரிப்பு

குரோமியம்(III) புரோமைடுடன் (CrBr3) 350 முதல் 400 0 செல்சியசு வெப்பநிலையில் ஐதரசன் வாயு செலுத்தப்பட்டால் அது குரோமியம்(II) புரோமைடாக ஒடுக்கம் அடைகிறது. உடன் விளைபொருளாக ஐதரோ புரோமிக் அமிலமும் உண்டாகிறது.

## மேற்கோள்கள்

 

பகுப்பு:குரோமியம்(II) சேர்மங்கள்
பகுப்பு:புரோமைடுகள்
பகுப்பு:உலோக ஆலைடுகள்
பகுப்பு:புரோமின் சேர்மங்கள்
சியரீசின் மீதுள்ள புவியியல் தோற்றங்களின் பட்டியல்

**[[சியரீசு (குறுங்கோள்)| சியரீசு குறுங்கோளின்]]** மீதுள்ள புவியியல் தோற்றங்கள் இங்கு பட்டியலிடப்பட்டுள்ளன.

உலகளாவிய வானியல் ஒன்றியம் ( IAU) சியரீசு குறுங்கோளின் மேற்பரப்புத் தோற்றங்களுக்குப் பெயரிடுவதற்கு இரண்டு கருப்பொருள்களை அடிப்படையாகக் கொண்டுள்ளது. கிண்ணக் குழிகளுக்கு விவசாயத் தெய்வங்கள் பெயரும் அதனைச் சார்ந்த மற்றவைகளுக்கு விவசாயத் திருவிழாக்களின் பெயரும் இதனடிப்படையிலேயே சூட்டப்படுகின்றன.

ஆகத்து 2015 நிலவரத்தின்படி உலகளாவிய வானியல் ஒன்றியம்  சியரீசின் புவியியல் தோற்றங்களுக்கான பெயர்களை ஏற்று அங்கீகரித்துள்ளது. இவை அனைத்தும் கிண்ணக்குழிகள் என்பது குறிப்பிடத்தக்கதாகும்.

## கிண்ணக் குழிகள்

சியரீசு குறுங்கோள் பெரும்பாலும் மோதலால் விளைந்த கிண்ணக்குழிகளால் நிறைந்துள்ளது. அவற்றுள் பல மையக்குழி அல்லது ஒளிப்பட்டைகளால் ஆனவையாகும்.

உலகளாவிய வானியல் ஒன்றியம் முதல் தொகுதியாக 17 பெயர்களை சியரீசு குறுங்கோளின் மீதுள்ள தோற்றங்களுக்காக அங்கீகரித்துள்ளது.20 ° வடக்கில் உள்ள கிண்ணக்குழிகள் வடக்கு அட்சரேகையில் உள்ள கிண்ணக்குழிகளின் பெயர்கள் ஆங்கில எழுத்துகள் A–G இல் துவங்குவனவாகவும் ( வடக்குத் தொலைவில் அசாரி) 20° வடக்கு மற்றும் தெற்கு திசைகளுக்கு இடையில் உள்ள கிண்ணக்குழிகளின் பெயர்கள் ஆங்கில எழுத்துகள் H–R இல் துவங்குவனவாகவும் மேலும் தெற்கில் தொலைவில் உள்ள கிண்ணக்குழிகளின் பெயர்கள் S–Z இல் துவங்குவனவாகவும் இருக்குமாறு பெயரிடப்பட்டன. இதனடிப்படையில் சதேனி கிண்ணக்குழி தென் கோடியில் வைக்கப்பட்டுள்ளது. 

## மலைகள்
சியரீசு குறுங்கோளில் ஒரே ஒரு மலையே அறியப்படுகிறது.
 
*சியரீசின் பட்டைக்கூம்பு வடிவ மலைத்தொடர்.

(வரைபடத்தில் பெசோக்கூ கிண்ணக் குழிக்கு தெற்கில் இருக்கிறது)

## மிளிரிகள்

*" மிளிரி 1" அவாலானி (கிண்ணக்குழி) யில் உள்ளது.
*" மிளிரி 2" தாந்து (கிண்ணக்குழி) யில் உள்ளது.
*" மிளிரி 3" தொகாரு (கிண்ணக்குழி) யில் உள்ளது
*" மிளிரி 4" நாவிசு (கிண்ணக்குழி) யில் உள்ளது
*" மிளிரி 5" ஆக்கேட்டர் (கிண்ணக்குழி) யில் உள்ளது

## மேற்கோள்கள்
தட்டக்கல் பாறை ஓவியங்கள்

**தட்டக்கல் பாறை ஓவியங்கள்** என்பன, கிருட்டிணகிரி மாவட்டத்தின் போச்சம்பள்ளியச் சேர்ந்த நாகரசம்பள்ளிக்கு அண்மையில் உள்ள தட்டக்கல் என்னும் இடத்தில் உள்ள பாறையொன்றில் காணப்படும் பழங்கால ஓவியங்கள் ஆகும். இப்பகுதியில் பல பெருங்கற்காலப் பண்பாட்டுக்குரிய புதைகுழிகள் காணப்படுகின்றன. 

## ஓவியங்கள்
இவ்வோவியங்களில் பல்வேறு செயற்பாடுகளைச் செய்யும் மனித உருவங்கள் காணப்படுகின்றன. இங்குள்ள ஒரு ஓவியத்தில் மனித உருவங்கள் நின்ற, அமர்ந்த, கிடந்த நிலைகளில் வரையப்பட்டுள்ளன. இவை வெண்ணிறத்தில் வரையப்பட்டுள்ளன. 

## மேற்கோள்கள்

## உசாத்துணைகள்
* பவுன்துரை, இராசு., தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.
* துரைசாமி, ப., மதிவாணன், இரா., தருமபுரி பாறை ஓவியங்களில் சிந்துவெளி எழுத்துக்கள், சேகர் பதிப்பகம், சென்னை, 2010.
* Dayalan, D., Rock Art in Tamilnadu and its Archaeological Perspective.

## இவற்றையும் பார்க்கவும்
* தமிழகத்தில் கண்டறியப்பட்ட பாறை ஓவியங்கள்

பகுப்பு:கிருஷ்ணகிரி மாவட்டம்
பகுப்பு:தமிழ்நாட்டுப் பாறை ஓவியங்கள்
கேரள கிராம வங்கி

**கேரள கிராம வங்கி** அல்லது **கேரள கிராமீண் வங்கி** என்பது இந்தியாவின் கேரளத்தில், மலப்புறத்தை தலைமையிடமாகக் கொண்டு செயல்பட்டு வரும் ஊரக வங்கியாகும். 20,000 கோடி இந்திய ரூபாய் அளவிற்கு வர்த்தக நடவடிக்கைகளை மேற்கொள்ளும் இவ்வங்கியானது இந்தியாவில் செயல்பட்டு வரும் ஊரக வங்கிகளில் மிகப்பெரிய வங்கியாகும். இது, இந்திய நடுவன் அரசு, கேரள அரசு, கனரா வங்கி ஆகிவற்றிற்குச் சொந்தமான வங்கியாகும்.

கேரளத்தில் செயற்பட்டு வரும் வங்கிகளில், மூன்றாவது பெரிய வங்கியான இது, தனது 570 கிளைகள், 4 சேவை மையங்கள், 3 மிகச் சிறிய கிளைகள், 10 மண்டல அலுவலகங்கள், 230க்கும் அதிகமான தானியங்கி பணவழங்கிகள் மற்றும் 294 கிசாக் வங்கி மையங்கள் உடன் சிறப்பாக செயற்பட்டு வருகிறது. இவ்வங்கியின், கடன்-வைப்பு விகிதமானது 100 விழுக்காட்டிற்கும் மேலாக உள்ளது. இந்த விகிதமானது கேரளாவில் செயல்பட்டுவரும் அனைத்து பெரிய வங்கிகளை விட அதிகமாகும்.

## வரலாறு
1973ஆம் ஆண்டில் தொடங்கப்பட்ட வடக்கு மலபார் கிராம வங்கியையும், தெற்கு மலபார் கிராம வங்கியையும் இணைத்து 2013ஆம் ஆண்டில் இவ்வங்கி உருவாக்கப்பட்டது. முழுவதும் அரசுக்கு சொந்தமான இவ்வங்கி அதன் சமூக கடமைகளைப் பூர்த்தி செய்வதிலும், மத்திய, மாநில அரசுகள் வகுக்கும் கொள்கைகள் மற்றும் திட்டங்களை செயற்படுத்துவதிலும் முதலிடத்தில் உள்ளது.

கேரளாவின் 14 மாவட்டங்களிலும் சிறப்பாக செயல்பட்டுவரும் இவ்வங்கி, கேரளத்தில் செயல்பட்டுவரும் ஒரேயொரு மண்டல ஊரக வங்கியாகும். கடந்த நிதியாண்டில் 20% வளர்ச்சி அடைந்துள்ள இவ்வங்கி அடுத்த ஒன்றிரண்டு ஆண்டுகளில் தனது கிளைகளின் எண்ணிக்கையை 1000 அளவிற்கு உயர்த்த திட்டமிட்டுள்ளது.

## மேற்கோள்கள்

## வெளி இணைப்புகள்

பகுப்பு:இந்திய ஊரக வங்கிகள்
பகுப்பு:இந்திய வங்கிகள்
தஞ்சாவூர் கோடியம்மன் கோயில்

**தஞ்சாவூர் கோடியம்மன் கோயில்** (*Thanjavur kodiyamman temple*)  இந்தியாவின் தமிழ்நாட்டிலுள்ள தஞ்சாவூர் நகரத்தில் அமைந்துள்ள ஓர் அம்மன் கோயிலாகும். இந்தக் கோயில் தஞ்சாவூர்-கும்பகோணம் சாலையில் தஞ்சாவூரிலிருந்து 3 கி.மீ. தொலைவில் கருந்தட்டாங்குடியை அடுத்து அமைந்துள்ளது.

## தேவசுதான கோயில்
தஞ்சாவூர் அரண்மனை தேவசுதானத்திற்கு உட்பட்ட 88 கோயில்களில் இக்கோயிலும் ஒன்றாகும்.

## வரலாறு
சோழ மன்னர்கள் நிசும்பசூதனியை வெற்றித்தெய்வமாகப் போற்றியுள்ளனர். விஜயாலயச் சோழன் அவ்வாறான ஒரு நிசும்பசூதனித் திருவுருவை அமைத்து அவளுக்குத் தனிக்கோயில் அமைத்ததாகக் கூறுவர். தாரகாசுரனை வதம் செய்து பராசர முனிவரின் கோரிக்கையை ஏற்று அதே கோலத்தில் நின்றபடி சாந்தாகார உருவமாகக் காட்சி தருகிறாள் கோடியம்மன்.

## சன்னதிகள்
### மூலவர்
மூலவரான கோடியம்மன் சிவபெருமானை தலையில் சூடியுள்ளார். அம்மனின் வாகனமாக நந்தி அமைக்கப்பட்டுள்ளது.

### உற்சவர்
உற்சவராக பச்சைக்காளி, பவளக்காளி, சூலப்பிடாரி என்றழைக்கப்படுவர். பச்சைக்காளி, பவளக்காளித் திருவிழா இக்கோயிலில் சிறப்பான விழாவாகும்.

### பிற சன்னதிகள்
மதுரைவீரன், பூரணை பொற்கொடி உடனுறை அய்யனார், சனிபகவான், சூரியன், பைரவர் சன்னதிகள் இக்கோயிலில் அமைந்துள்ளன.

## தலசிறப்பு
இக்கோயிலில் அம்மனுக்கு பூசை நடக்கும் போது, இக்கோயிலின் அருகிலுள்ள ஆனந்தவல்லி உடனுறை தஞ்சைபுரீசுவரர் கோயிலிலும் பூசை நடத்தப்படுகிறது.

## உற்சவ கோடியம்மன் கோயில்
தஞ்சாவூரில் உற்சவ கோடியம்மன் கோயில் என்ற பெயரில் ஒரு கோயில் மேலவீதியில் கொங்கனேசுவரர் கோயிலுக்கு சற்று முன்பாக ஓமளிப்பிள்ளையார் கோயில் வளாகத்தினையொட்டி காணப்படுகிறது.

## மேற்கோள்கள்

## புற இணைப்புகள்
* தினமலர் கோயில்கள், அருள்மிகு கோடியம்மன் திருக்கோயில்

பகுப்பு:சாக்தம்
பகுப்பு:தஞ்சாவூர் மாவட்டத்திலுள்ள அம்மன் கோயில்கள்
தென் இந்திய வரலாறு (நூல்)

**தென் இந்திய வரலாறு** கே.கே. பிள்ளை எழுதிய, தென் இந்தியாவின் வரலாற்றைக் கூறுகின்ற, 13 இயல்களைக் கொண்ட, நூலாகும்.   

## முதல் தொகுதி
முதல் தொகுதியில் நாட்டின் இயற்கை அமைப்பு, வரலாற்றிற்கு முற்பட்ட காலம், பண்டைக்கால வெளிநாட்டுத் தொடர்புகள், சங்க காலம், அரசுகள் எழுந்த காலம், இந்து சமயப் புத்துயிர்ப்பு, பிற்காலச் சோழர்களும் சாளுக்கியர்களும், கடல் கடந்த தென் இந்திய நாகரிகம் என்ற உட்தலைப்புகளைக் கொண்ட ஒன்பது இயல்கள் அமைந்துள்ளன.

## இரண்டாம் தொகுதி
இரண்டாம் தொகுதியில் தென்னாடும் முஸ்லீம் தொடர்பும், விஜயநகரப் பேரரசுக் காலம், ஐரோப்பியரின் வருகையும் அரசியல் போராட்டங்களும், நவீன காலம் என்ற உட்தலைப்புகளைக் கொண்ட நான்கு இயல்கள் அமைந்துள்ளன.

## உசாத்துணை
* 'தென் இந்திய வரலாறு', நூல்,(முதல் தொகுதி) (முதல் பதிப்பு 1958, 7ஆம் பதிப்பு 2006; பழனியப்பா பிரதர்ஸ், 25 பீட்டர்ஸ் சாலை,சென்னை)
* 'தென் இந்திய வரலாறு', நூல்,(இரண்டாம் தொகுதி) (முதல் பதிப்பு 1960, 7ஆம் பதிப்பு 2007; பழனியப்பா பிரதர்ஸ், 25 பீட்டர்ஸ் சாலை,சென்னை)

## மேற்கோள்கள்


## வெளி இணைப்புகள்
*Google Books

பகுப்பு:2006 தமிழ் நூல்கள்
பகுப்பு:2007 தமிழ் நூல்கள்
பகுப்பு:பழனியப்பா பிரதர்ஸ் நூல்கள்
சோழர்கள் (நூல்)

**சோழர்கள்** கே.ஏ.நீலகண்ட சாஸ்திரி எழுதிய, கே.வி.ராமன் தமிழில் மொழிபெயர்த்த, சோழர்களின் வரலாற்றைக் கூறுகின்ற, இரு தொகுதிகளாக உள்ள நூலாகும். பட விளக்க அட்டவணை நூலில் தரப்பட்டுள்ளது.   

## முதல் புத்தகம்
முதல் புத்தகம் எனப்படுகின்ற முதல் தொகுதியில் ஆதாரங்கள், முற்காலக்குறிப்புகள், பண்டையத் தமிழ் இலக்கியத்தில் சோழர்கள், சங்க கால ஆட்சி முறையும் சமூக வாழ்வும், என்ற அதிகாரங்களில் தொடங்கி மூன்றாம் இராஜராஜனும் மூன்றாம் இராஜேந்திரனும் சோழர்களின் இறுதிக்காலம் என்ற தலைப்பிலான அதிகாரம் வரை 16 அதிகாரங்கள் உள்ளன.

## இரண்டாம் புத்தகம்
இரண்டாம் புத்தகம் எனப்படுகின்ற இரண்டாம் தொகுதியில், சோழர்களின் ஆட்சி முறை தொடங்கி சோழர் கலை வரையில் 17 முதல் 27 வரையிலான அத்தியாயங்கள் உள்ளன.

## மேற்கோள்கள்


## வெளி இணைப்புகள்
*மின்நூல் வடிவம் - தமிழ் இணைய கல்வி கழகம்

பகுப்பு:2007 தமிழ் நூல்கள்
பகுப்பு:வரலாற்று நூல்கள்
பகுப்பு:சோழர்
அர்வல் வட்டம்

**அர்வல் வட்டம் (अरवल प्रखणड)** என்பது இந்திய மாநிலமான பீகாரின் அர்வல் மாவட்டத்தின் பிரிவுகளில் ஒன்ரறாகும்.

## அரசியல்
இது ஜஹானாபாத் மக்களவைத் தொகுதிக்கும், அர்வல் சட்டமன்றத் தொகுதிக்கும் உட்பட்டது.

## ஊர்கள்
இந்த வட்டத்துக்கு உட்பட்ட ஊராட்சி ஒன்றியங்கள்:
*சோன்வார்ஷி
*சக்ரி
*வாசில்பூர்
*கக்கர்பூர்
*பதாசி
*பியாரேசக்
*அப்கிலா
*சரோதி
*கமைனி
*ராம்பூர் வாய்னா
*பராசி

## இணைப்புகள்
* அர்வல் மாவட்ட அரசின் அதிகாரப்பூர்வ இணையதளம்

## சான்றுகள்

பகுப்பு:அர்வல் மாவட்டம்
பகுப்பு:பீகாரின் வட்டங்கள்
படகுவீடு

**படகுவீடு** என்பது, வீடாகப் பயன்படுத்துவதற்காக வடிவமைத்து உருவாக்கப்பட்ட அல்லது மாற்றியமைக்கப்பட்ட படகு ஆகும். இவற்றை மிதவைவீடுகள் எனவும் அழைக்கலாம். சில படகுவீடுகளில் இயந்திரங்கள் பூட்டப்பட்டிருப்பது உண்டு. ஆனாலும் பல படகுவீடுகள் கரையை அண்டி நிலையாக நிறுத்தப்பட்டிருப்பதுடன், சேவைகளைப் பெற்றுக்கொள்வதற்காக நிலத்துடன் இணைக்கப்பட்டிருப்பதும் வழக்கம்.

ஆசியா, ஆப்பிரிக்கா, அமெரிக்கா, ஐரோப்பா, ஆசுத்திரேலியா என எல்லாக் கண்டங்களையும் சேர்ந்த பல்வேறு நாடுகளில் படகுவீடுகள் பயன்பாட்டில் உள்ளன. இவை வசதிகுறைந்த மக்களின் வாழிடங்களாகத் தொழிற்படும் குடிசை போன்ற படகு வீடுகள் முதல் உல்லாசப் பயணிகளுக்கான வெவ்வேறு வடிவங்களில் வடிவமைக்கப்பட்ட வீடுகள் வரை பல்வேறுபட்டுக் காணப்படுகின்றன

## மேற்கோள்கள்

பகுப்பு: வீட்டு வகைகள்
தாதர் - சென்னை எழும்பூர் விரைவுவண்டி

250 px|right|thumb|மும்பை தாதர் - சென்னை எழும்பூர் விரைவுவண்டி
12163/12164 **தாதர் சென்னை விரைவுவண்டி**, இந்திய இரயில்வேயினால் இயக்கப்படுகிறது. இது மும்பையின் தாதரில் தொடங்கி சென்னை எழும்பூர் வரை சென்று திரும்பும். இது 1280 கி.மீ. தொலைவை 23 மணி 15 நிமிடங்களில் கடக்கிறது.

## வழித்தடம்

## மேற்கோள்கள்

## இணைப்புகள்
* வண்டியின் வழித்தட விவரங்கள் - இந்தியரயிலின்போ தளம்

பகுப்பு:தமிழகத்தில் தொடருந்து போக்குவரத்து
பகுப்பு:இந்திய விரைவுவண்டிகள்
கால்சியம் பார்மேட்டு

**கால்சியம் பார்மேட்டு** *(Calcium formate)* என்பது  Ca(HCOO)2, என்ற மூலக்கூற்று வாய்ப்பாடு கொண்ட பார்மிக் அமிலத்தின் (HCOOH) கால்சியம் உப்பாகும். உணவுப் பொருள் தொழிலில் E238 என்ற உணவுக் கூட்டுப்பொருளாக கால்சியம் பார்மேட்டு அறியப்படுகிறது. இதனுடைய கனிமவடிவ நிலையான பார்மிகைட்டு மிகவும் அரிதாகச் சில போரான் படிவுகளில் கிடைக்கக் கூடியதாகும். கால்சியம் ஆக்சைடு அல்லது கால்சியம் ஐதராக்சைடுடன் பார்மிக் அமிலத்தைச் சேர்த்து வினைப்படுத்துவதன் மூலம் செயற்கை முறையில் கால்சியம் பார்மேட்டு தயாரிக்க முடியும்.

## மேற்கோள்கள்

பகுப்பு:கால்சியம் சேர்மங்கள்
பகுப்பு:பார்மேட்டுகள்
வடக்கு மலபார் கிராம வங்கி

**வடக்கு மலபார் கிராம வங்கி** (**NMGB**) இந்தியாவின் கேரளத்தில் செயற்பட்டுவந்த மண்டல ஊரக வங்கியாகும். 1976ஆம் ஆண்டு மண்டல ஊரக வங்கிச் சட்டத்தின்கீழ் பட்டியலிடப்பட்ட வணிக வங்கியாகும். கேரளத்தின் கண்ணூரை தலைமையிடமாகக் கொண்டு கேரளத்தின் ஏழு மாவட்டங்களில் செயற்பட்ட இவ்வங்கி வடக்கு மலபார் பகுதி மக்களுக்கு தேவையான நிதிச் சேவைகளை வழங்கியது. 2013 சூன் 14 அன்றைய நிலவரப்படி இவ்வங்கிக்கு 222 கிளைகள் செயல்பட்டன. தெற்கு மலபார் கிராம வங்கியுடனான இணைப்பிற்கு முன்பாக, வேறு எந்த இந்திய மண்டல ஊரக வங்கியும் ஈட்டாத அளவிற்கு இலாபத்தை ஈட்டியது. இதனால் இவ்வங்கி இதர மண்டல ஊரக வங்கிகளில் இருந்து வேறுபட்டது.

## நிர்வாக இயக்குனர்கள்
தெற்கு மலபார் கிராம வங்கியுடன் இணைந்து கேரள கிராம வங்கியாக மாறுவதற்கு முன்பாக கீழ்க்காணும் நபர்கள் இதன் நிர்வாக இயக்குனர்களாக பணியாற்றினர்.

* பி. மாது (தலைவர்)
* தபுன் குமார் பிரதாப் 
* வி. அசோகன் 
* பி. தினேஷ் 

## இதனையும் காண்க
* NMGB இணையதளம் 

## மேற்கோள்கள்

பகுப்பு:இந்திய வங்கிகள்
பகுப்பு:செயற்படாத இந்திய வங்கிகள்
பகுப்பு:கேரளம்
அவாலானி (கிண்ணக்குழி)

**அவாலானி** *(Haulani)* என்பது சியரீசு குறுங்கோளின் மீது காணப்படும் மோதலால் விளைந்த கிண்ணக்குழியாகும்  இக்கிண்ணக்குழியில் பிரகாசமான ஒளிர்புள்ளிகளில் ஒன்றான மிளிரி 1 காணப்படுவதாக டோன் விண்கலம் உற்றுநோக்கி அறிவித்துள்ளது. அவாய் தீவு இனமக்களின் தாவரக் கடவுளின் பெயர் இக்கிண்ணக்குழிக்கு வைக்கப்பட்டுள்ளது

## மேற்கோள்கள்

## இவற்றையும் காண்க
*சியரீசின் மீதுள்ள புவியியல் தோற்றங்களின் பட்டியல்

பகுப்பு:விண்கல் வீழ் பள்ளங்கள்
பகுப்பு:சியரீசின் மேற்பரப்புத் தோற்றங்கள்
சதேனி (கிண்ணக்குழி)

**சதேனி** *(Zadeni)* என்பது சியரீசு குறுங்கோளின் தெற்கு அரை கோளத்தின் மீது காணப்படும் மிகப்பெரிய கிண்ணக்குழியாகும்.

சியார்சியா நாட்டின் கார்ட்லி பகுதியில் உள்ள மக்களினத்தின் அறுவடைத் தெய்வமான சதேனியின் பெயர் இக்கிண்ணக்குழிக்கு வைக்கப்பட்டுள்ளது.

## மேற்கோள்கள்

பகுப்பு:சியரீசின் மேற்பரப்புத் தோற்றங்கள்
கருப்ப சேர்வை

**கருப்பசேர்வை** கொங்கு நாட்டு ஓடாநிலைக் கோட்டை பாளையக்காரர் தீரன் சின்னமலையிடம் சேர்ந்து பிரிடிஷ்காரர்களுக்கு எதிராக யுத்தம் செய்தவர்.  தீரன் சின்னமலையிடம் திறை வசூலிக்க வந்த சங்ககிரி திவான் மீராசாகிப்பின் படை வீரர்களை கருப்பசேர்வை விரட்டியடித்தார். மைசூர் மன்னர் திப்பு சுல்தானுடன் கூட்டணி சேர்ந்து, சின்னமலை மற்றும் கருப்பசேர்வை, கம்பெனி ஆட்சிக்கு எதிராக பெரும்படை திரட்டிப் போரிட்டனர். கம்பெனிப் படைகளுக்கு எதிராக, 1801இல் ஈரோடு காவிரிக் கரையிலும், 1802இல் ஓடாநிலைக் கோட்டையிலும், 1804-ல் அரச்சலூரிலும்  நடந்த போர்களில்  கருப்பசேர்வை தலைமையிலான தீரன் சின்னமலை படைகள் பெரும் வெற்றி பெற்றன.

கள்ளிக் கோட்டையிலிருந்து பெரும் அளவில் வந்த ஆங்கிலேய பீரங்கிப் படைகள் ஓடாநிலைக் கோட்டையைத் தகர்த்து, சின்னமலையுடன் கருப்பசேர்வை கைது செய்த, ஆங்கிலேயப் படைகள் சங்ககிரிக் கோட்டையில் இருவரையும் 31 ஆகத்து 1805 அன்று தூக்கிலிட்டனர்.

## மேற்கோள்கள்

## ஆதார நூற்பட்டியல்
# தமிழக்கோட்டைகள்--- க. இலக்குமி நாராயணன் சேலம் மாவட்டம் பக்கம் 43 
# தீரன் சின்னமலைக் கவுண்டர் -- செ.ராசு-- பக்கம் 66

## இதனையும் காண்க
* தீரன் சின்னமலை

பகுப்பு:தமிழ்நாட்டு இந்திய விடுதலைப் போராட்ட வீரர்கள்‎
பகுப்பு:1805 இறப்புகள்
கால்சியம் அசிட்டேட்டு

**கால்சியம் அசிட்டேட்டு** *(Calcium acetate)* என்பது Ca(C2H3O2)2. என்ற மூலக்கூற்று வாய்ப்பாடு கொண்ட அசிட்டிக் அமிலத்தின் (CH3COOH) கால்சியம் உப்பாகும். இதனுடைய முறைப்படியான பெயர் கால்சியம் எத்தனோயேட்டு என்றாலும் இது கால்சியம் அசிட்டேட்டு என்ற பொதுப் பெயராலேயே வழங்கப்படுகிறது. முற்காலத்தில் சுண்ண அசிட்டேட்டு என்ற பழைய பெயராலும் அழைக்கப்பட்டது. நீரிலி வடிவ கால்சியம் அசிட்டேட்டின் நீர் உறிஞ்சும் தன்மை மிகவும் அதிகம் என்பதால் ஒற்றை நீரேற்று வடிவமே (Ca(CH3COO)2•H2O) நீரிலியாக கொள்ளப்படுகிறது.

## தயாரிப்பு
பொதுவான கார்பனேட்டு பாறைகள் அல்லது சுண்ணாம்புக்கல் அல்லது மார்பிள் அல்லது முட்டை ஓடுகளில் உள்ள கால்சியம் கார்பனேட்டை ஊற வைத்து அல்லது நீர்த்த சுண்ணாம்பை வினீகரில் ஊற வைத்து கால்சியம் அசிட்டேட்டு தயாரிக்கலாம்.

:CaCO3(s) + 2CH3COOH(aq) &rarr; Ca(CH3COO)2(aq) + H2O(l) + CO2(g)
:Ca(OH)2(s) + 2CH3COOH(aq) → Ca(CH3COO)2(aq) + 2H2O(l)

இரண்டு வினைப்பொருட்களும் பண்டைக்காலத்தில் இருந்தே கிடைக்கப் பெறுகிறது என்றாலும் இவை படிகவடிவ வேதிப்பொருட்கள் எனப் பின்னரே அறியப்பட்டன.

## பயன்கள்
•	சிறுநீரக நோயால் பாதிக்கப்பட்டவர்களின் இரத்தத்தில் பாசுபேட்டு அளவு அதிகரிக்கும் போது எலும்புகள் பாதிப்படைகின்றன. கால்சியம் அசிட்டேட்டு உணவிலுள்ள பாசுபேட்டை பிணைத்து இரத்த பாசுபேட் அளவைக் கட்டுபடுத்துகிறது.

•	உணவுக் கூட்டுப்பொருளாக, நிலைநிறுத்தியாக, இடைத்தாங்கலாக உலோக அயனியாக E263 என்ற குறியீட்டுப் பெயருடன் குறிப்பாக இனிப்புகளில் பயன்படுத்தப்படுகிறது. தண்ணீர் கலந்த புளோரைடையும் இது நடுநிலையாக்குகிறது.

•	மலிவாகக் கிடைக்கும் என்பதால் கமீன் செயல்முறை வளர்ச்சியடையும் வரையிலும் அசிட்டோனை தொகுப்பு முறையில் தயாரிக்க இதுவே மூலப்பொருளாக எடுத்துக் கொள்ளப்பட்டது:
.

:Ca(CH3COO)2 → CaCO3(s) + (CH3)2CO(v)

•	ஆல்ககாலில் கரைக்கப்பட்ட கால்சியம் அசிட்டேட்டின் நிறைவுற்ற கரைசல் அரை திண்ம நிலையில் உள்ள எரிதகு கூழ்ம ஆல்ககாலாக உருவாகிறது
. 
•	கால்சியம் அசிட்டேட்டை எத்தனாலுடன் கலந்தால் வெண்மையான கூழ்ம பனித்திறள் போல உருவாகும். வகுப்பறைகளில் வேதியியல்  ஆசிரியர்கள் இதைப் பனிப்பந்து என உருவாக்கி விளக்குவர்.

## மேற்கோள்கள்

பகுப்பு:அசிட்டேட்டுகள்
பகுப்பு:கால்சியம் சேர்மங்கள்
பகுப்பு:உப்புகள்
பகுப்பு:கனிம வேதியியல் சேர்மங்கள்
அல்பர்ட் பீரிசு

சேர் **பட்டியபதிரென்னஹெலாகே அல்பர்ட் பிரெட்ரிக் பீரிசு** (*Pattiyapathirennehelage Albert Fredrick Peries*, 12 மே 1905 - 21 செப்டம்பர் 1967) இலங்கையின் 5வது, மற்றும் 10வது நாடாளுமன்ற சபாநாயகர் ஆவார். துணை சபாநாயகராகப் பணியாற்றிய இவர் அல்பிரட் பிரான்சிஸ் மொலமூர் இறந்ததை அடுத்து சபாநாயகராகத் தேர்ந்தெடுக்கப்பட்டார்.

இவர் புத்தளம் மாவட்டம் நாத்தாண்டியா தேர்தல் தொகுதியில் இருந்து ஐக்கிய தேசியக் கட்சியின் நாடாளுமன்ற உறுப்பினராகத் தேர்ந்தெடுக்கப்பட்டார்,

கொழும்பு புனித யோசேப்பு கல்லூரியில் கல்வி கற்றவர். நாட்டுக்கு ஆற்றிய சேவைக்காக சேர் பட்டம் வழங்கிக் கௌரவிக்கப்பட்டார். இவரது நினைவாக வென்னப்புவையில் உள்ள விளையாட்டரங்கம் ஒன்றுக்கு இவரது பெயர் சூட்டப்பட்டுள்ளது.

## மேற்கோள்கள்

## வெளி இணைப்புகள்
*Peries, Pattiyapathirennehelage Albert Fredrick (Sir)
*Speaker of the Parliament

பகுப்பு:இலங்கை நாடாளுமன்ற சபாநாயகர்கள்
பகுப்பு:சர் பட்டம் பெற்ற இலங்கையர்
பகுப்பு:1905 பிறப்புகள்
பகுப்பு:1968 இறப்புகள்
பகுப்பு:புத்தளம் மாவட்ட நபர்கள்
பகுப்பு:இலங்கையின் 2வது நாடாளுமன்ற உறுப்பினர்கள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:இலங்கை பௌத்தர்கள்
பகுப்பு:இலங்கை அரசியல்வாதிகள்
1727

**1727** (MDCCXXVII) ஒரு புதன்கிழமையில் துவங்கிய ஒரு கிரிகோரியன் சாதாரண ஆண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது ஞாயிற்றுக்கிழமையில் ஆரம்பமானது.

## நிகழ்வுகள்

* பெப்ரவரி - எசுப்பானியா ஜிப்ரால்ட்டரை மீளக் கைப்பற்றும் நோக்கோடு அதனை முற்றுகையிட்டது.
* சூன் 11 - இரண்டாம் ஜார்ஜ் மன்னரின் இறப்பை அடுத்து வேல்சு இளவரசர் ஜார்ஜ் பெரிய பிரித்தானியாவின் மன்னரானார்.
* செப்டம்பர் 8 - இங்கிலாந்தின் பர்வெல் கிராமத்தில் இடம்பெற்ற ஒரு களியாட்டவிழாவில் தீப்பற்றியதில் பெருமளவு சிறுவர்கள் உட்பட 78 பேர் உயிரிழந்தனர்.
* நவம்பர் 9 - எசுப்பானியா, பிரான்சு, இங்கிலாந்து ஆகியன செவீயாவில் உடன்பாட்டை எட்டின.
* நவம்பர் 18 - பாரசீகத்தின் தாசுரிசு மாகாணத்தில் நிலநடுக்கம் ஏற்பட்டதில் 77,000 பேர் உயிரிழந்தனர்.
* ஆமிசு மக்கள் வட அமெரிக்காவிற்கு குடிபெயர்ந்தனர்.
* 1727-1800 - லெப். கேணல் பிரான்சிஸ்கோ டெ மெல்லோ பால்கெட்டா என்பவர் காப்பி விதைகளை பிரேசிலுக்குக் கடத்தினார்.

## பிறப்புகள்

## இறப்புகள்

* மார்ச் 20 - சர் ஐசாக் நியூட்டன், பிரித்தானிய அறிவியலாளர் (பி. 1642)

## மேற்கோள்கள்

## 1727 நாற்காட்டி
குவஹாட்டி தொடருந்து நிலையம்

right|200px|கவுகாத்தி தொடர்வண்டி நிலையம்
**குவஹாட்டி தொடருந்து நிலையம்**, இந்தியா மாநிலமான அசாமின் குவஹாட்டியில் உள்ளது. இது இந்திய இரயில்வேயின் வடகிழக்கு மண்டலத்தின் நிர்வாகத்தில் உள்ளது.

## வண்டிகள்

## இணைப்புகள்
* நிலையத்தை பற்றிய விவரங்கள்

பகுப்பு:அசாமில் உள்ள தொடருந்து நிலையங்கள்
பகுப்பு:காமரூப் மாநகர மாவட்டம்
புது ஜல்பாய்குரி தொடருந்து நிலையம்

**புது ஜல்பாய்குரி தொடருந்து நிலையம்** இந்திய மாநிலமான மேற்கு வங்காளத்தின் ஜல்பாய்குரி மாவட்டத்திலுள்ள புது ஜல்பாய்குரியில் அமைந்துள்ளது. இந்திய அளவில் அதிக மக்கள் வந்து செல்லும் முதன்மையான நூறு நிலையங்களில் இதுவும் ஒன்று ஆகும்.

## வண்டிகள்
இந்த நிலையத்தில் நின்று செல்லும் வண்டிகள்:
*திப்ருகர் ராஜ்தானி எக்ஸ்பிரஸ்
*தார்ஜிலிங் மெயில்
*திப்ருகர் - கன்னியாகுமரி விவேக் எக்ஸ்பிரஸ்

## சான்றுகள்

## இணைப்புகள்
* புது ஜல்பாய்குரி நிலையத்தில் நிற்கும் தொடர்வண்டிகள் 

பகுப்பு:இந்தியத் தொடருந்து நிலையங்கள்
பகுப்பு:ஜல்பாய்குரி மாவட்டம்
பூர்வோத்தர் சம்பர்க் கிராந்தி விரைவுவண்டி

250 px|right|வண்டியின் வழித்தட விவரங்கள்

**பூர்வோத்தர் சம்பர்க் கிராந்தி விரைவுவண்டி** என்பது இந்திய இரயில்வேயினால் இயக்கப்படுகின்ற விரைவுவண்டி ஆகும். இது சம்பர்க் கிராந்தி விரைவுவண்டி வகையைச் சேர்ந்தது. இது அசாமின் குவஹாட்டியில் இருந்து, புது தில்லி வரை சென்று திரும்பும். இது 1974 கி.மீ. தொலைவைக் கடக்கிறது.

## விவரங்கள்

### வழித்தடம்

## இணைப்புகள்
* வண்டியின் வழித்தட விவரங்கள்

## மேற்கோள்கள்

பகுப்பு:இந்திய விரைவுவண்டிகள்
திருவனந்தபுரம் ராஜதானி விரைவுவண்டி

right|250px|திருவனந்தபுரம் ராஜதானி எக்ஸ்பிரஸ்

**திருவனந்தபுரம் ராஜதானி விரைவுவண்டி**, இந்திய இரயில்வேயினால் இயக்கப்படுகின்ற ராசதானி விரைவுவண்டியாகும். இது கேரளத்திலுள்ள திருவனந்தபுரம் சென்ட்ரல் முதல் தில்லியின் ஹசரத் நிசாமுத்தீன் வரை சென்று திரும்பும். இது 2,848 கி.மீ. பயணிக்கிறது.

## விவரங்கள்

### வழித்தடம்

## இணைப்புகள்
*வண்டியின் வழித்தட விவரங்கள்

பகுப்பு:இந்திய விரைவுவண்டிகள்
அல்கோடோனைட்டு

**அல்கோடோனைட்டு** *(Algodonite)* என்பது Cu6As என்ற மூலக்கூற்று வாய்ப்பாடு கொண்ட தாமிர ஆர்சனைடு கனிமம் ஆகும். சாம்பல் கலந்த வெண்மை நிறத்தில் காணப்படும் இக்கனிமம் அறுகோணப் படிகங்களாக படிகமாகிறது. மோவின் அளவு கோலில் அல்கோடோனைட்டின் கடினத்தன்மை மதிப்பு 4 எனவும் நீர் ஒப்படர்த்தி அளவு  8.38 - 8.72. ஆகவும் உள்ளது. 

பன்னாட்டு கனிமவியல் சங்கம் அல்கோடோனைட்டு கனிமத்தை Ago என்ற குறியீட்டால் அடையாளப்படுத்துகிறது.

சிலி நாட்டில் உள்ள கோகியூம்போ நகரிலுள்ள அல்கோடோன்சு வெள்ளி சுரங்கத்தில் 1857 ஆம் ஆண்டில் இது முதன் முதலாக கண்டறியப்பட்டது. 

## மேற்கோள்கள்

பகுப்பு:செப்புக் கனிமங்கள்
பகுப்பு:ஆர்சனைடு கனிமங்கள்
பகுப்பு:அறுகோணவமைப்புக் கனிமங்கள்
பகுப்பு:கனிமங்கள்
சந்திரஹாசம்

**சந்திரஹாசம்**  என்பது தமிழ் மன்னர்களான பாண்டியர்களின் குலவாளாகவும், இந்து தொன்மவியலில் சிவபெருமானின் வாளாக சந்திரஹாசம் கருதப்படுகிறது.

## பாண்டியர்களின் குலவாள்
பாண்டியர்கள் தங்கள் குலத்து அரச வாளான சந்திரஹாசத்தினை தலைமுறை  தலைமுறையாக தங்கள் உயிரினும் மேலாக  காத்து வந்தனர் என்றும் சந்திரஹாசம் என்கிற மீன்கள் துள்ளும், அந்த வாளியினை வைத்திருப்பவன் மட்டுமே பாண்டிய நாட்டின் மன்னனாக மக்களால் ஏற்கப்படுவான் என்பது மதுராவிஜயம் என்கிற சமஸ்கிருத நூலில் ராணி கங்கா தேவி குறிப்பிடுகிறார்.

அரசவாளாக பாண்டியர்களால் கொண்டாடப் பட்டதால், இந்த வாளுக்கு நெடிய வரலாறு உள்ளது.

சந்திரஹாசம் அல்லது வாளோர் குலம் என அழைக்கப்பட்ட குலத்தினர் இந்த சந்திரஹார வாளினை பாதுகாத்து வந்தனர் என்றும் தற்போதும் வாளினை பாதுகாத்து வருகிறார்கள் என்றொரு நம்பிக்கை உள்ளது.

## சொல்லிலக்கணம்
சோழர்கள் தங்களை சூரியகுலம் என்று அழைத்துகொள்வார்கள். பாண்டியர்கள் தங்களை சந்திர குலம் என்று அழைத்துக்கொள்வார்கள், அதனால் பாண்டியர்களின் குலவாள் சந்திரஹாசம் என்கிற பெயருடன் திகழ்ந்தது என்றும் கங்காதேவி தனது மதுராவிஜயம் நூலில் கூறுகிறார்.

## இந்து இதிகாசத்தில்
இந்து சமய இதிகாசங்களான இராமாயணம், மகாபாரதம் ஆகியற்றில் இந்த சந்திரஹாசம் வாளைப் பற்றிய குறிப்புகள் உள்ளன.

இராமாயணம் சிவபெருமானின் வாளின் பெயர் சந்திரஹாசம் என்கிறது. இராவணனின் தவத்தினால் சிவபெருமானினடமிருந்து சந்திரஹாச வாளைப் பெறுகிறான். சீதையை கவர்ந்து செல்கையில் அவனை தடுக்கும் ஜடாயுவை இந்த வாளால் வெட்டுகிறான். தவறான செயலுக்கு தன்னைப் பயன்படுத்தியதால், இராவணனை விட்டு சிவபெருமானிடம் சந்திரஹாசம் வந்து, பாவம் போக்கியது.

சந்திரஹாசம் என்கிற பெயர் வியாசர் எழுதிய மகாபாரதத்தில் ஹஸ்தினாபுர அரண்மனையின் பெயராக குறிப்பிடப்படுகிறது.

## புதினத்தில்
சு.வெங்கடேசன் எழுதிய காவல் கோட்டம் என்கிற 2011ஆம் ஆண்டு சிறந்த புதினத்திற்கான சாகித்ய அகாதெமி விருது பெற்ற புதினத்தில் சந்திரஹாசம் பற்றிய குறிப்புகள் உள்ளன.

இந்த சந்திரஹாசம் வாளிற்காக பாண்டிய குலத்திரையிடையை நிகழும் போராட்டத்தினை  விகடன் பிரசுரம் சித்திக்கதை புதினமாக வெளியிட்டது.

## மேற்கோள்

பகுப்பு:பாண்டியர்
பகுப்பு:சிவபெருமானுடைய ஆயுதங்கள்
கண் குத்திப் பாம்பு

**கண் குத்திப் பாம்பு** அல்லது **பச்சைப் பாம்பு** (Ahaetulla nasuta) என்பது ஒரு ஆபத்தில்லா பாம்பு ஆகும். இப்பாம்பு ඇහැටුල්ලා (ahaetulla) என்று சிங்களத்தில் அழைக்கப்படுகிறது. இவை இந்தியா, இலங்கை, வங்கதேசம், பர்மா, தாய்லாந்து, கம்போடியா, வியட்நாம் போன்ற நாடுகளில் காணப்படுகிறது. 
## விளக்கம்

பச்சைப் பாம்புகள் ஒரு பகலாடி ஆகும். இதன் கடைவாயில் நச்சுப்பற்கள் உள்ளதால் தமது இரையைப் பிடித்து தனது வீரியமில்லாத நஞ்சை செலுத்திக் கொன்றுவிடும். இதன் உணவு தவளை,  பல்லி, போன்றவை ஆகும். தான் அச்சுறுத்தப்படும்போது தனது கழுத்தையும், உடலையும் புடைத்துக் காண்பிக்கும். அப்போது செதில்களுக்கு இடையே கருமையும், வெண்மையும் கலந்த வரிவடிவத்தைக் காணலாம். மேலும் இவை தங்கள் வாயைத் திறந்து அச்சுறுத்தப்படும் திசையில் தங்கள் தலையை காட்டும். இதன் கூரான தலையைக் கொண்டு மனிதர்களின் கண்களைக் கொத்தி குருடாக்கிவிடும் என இந்தியாவின் தெற்குப் பகுதிகளில் (தமிழ்நாட்டில்) ஒரு கட்டுக்கதை உள்ளது. இந்தப் பாம்பு இனங்கள் முட்டைகளை தாயின் உடலில் உள்ளேயே வைத்து குஞ்சுகளை ஈனுகின்றன. இப்பாம்புகள் ஆண் துணை இல்லாமால்கூட சூல்தரித்து குட்டிகளைப் பெற்றெடுக்கும் திறனைப் பெற்றிருக்கலாம் எனக் கருதப்படுகிறது. லண்டன் உயிரியல் பூங்காவில் உள்ள ஒரு பெண் பாம்பு ஆகஸ்ட் 1885 ஆண்டிலிருந்து ஆண் துணையின்றி பிரித்து வைக்கப்பட்ட நிலையில், 1888 ஆம் ஆண்டு ஆகஸ்ட் மாதம் குட்டிகளை ஈன்றது. இவை இலேசான நஞ்சினைக் கொண்டுள்ளன. இதனால் தீண்டப்பட்டவருக்கு மூன்று நாட்கள் வீக்கம் இருக்கும்.

## மேற்கோள்கள்

பகுப்பு:நச்சுத்தன்மை அற்ற பாம்புகள்
பகுப்பு:தமிழ்நாட்டுப் பாம்புகள்
தமிழில் தல புராணங்கள் (நூல்)

**தமிழில் தல புராணங்கள்** என்பது வே. இரா. மாதவன் எழுதிய, தமிழில் தல புராணங்களின் வரலாற்றைக் கூறுகின்ற நூலாகும்.  இந்நூல் இரு பகுதிகளைக் கொண்டுள்ளது.  

## முதல் பகுதி
முதல் பகுதியில் தமிழில் தல புராணங்கள் என்ற தலைப்பில் தொடங்கி சோழ நாடு, பாண்டிய நாடு, தொண்டை நாடு, நடு நாடு, கொங்கு நாடு, மலைநாடு, துளுவ நாடு ஆகிய நாடுகளின் தல புராணங்கள் பற்றி விவாதிக்கப்பட்டுள்ளன. 

## இரண்டாம் பகுதி
இரண்டாம் பகுதியில் வட நாடு, ஈழ நாடு, தெலுங்கு தல புராணங்கள் பற்றியும், தமிழ்த் தல புராணங்களின் பொதுவமைப்பு, சிறப்புக்கூறுகள், நோக்கங்கள், பயன்களும் பற்றியும், சைவ புராணங்கள், வைணவ புராணங்கள், வடமொழிப் புராணங்கள், தலபுராண நூலாசிரியர்கள், உரையாசிரியர்கள், தல புராணச் சுவடிகள், பதிப்புகள், ஆய்வுகள், நூல்கள் பற்றியும் விவாதிக்கப்பட்டுள்ளன. 

## உசாத்துணை
* 'தமிழில் தல புராணங்கள்', நூல், (முதல் பகுதி) மற்றும் (இரண்டாம் பகுதி) (1995; பாவை வெளியீட்டகம், சி1 முன்றில் சாலை, தமிழ்ப்பல்கலைக்கழகக் குடியிருப்பு வளாகம், திருச்சி நெடுஞ்சாலை, தஞ்சாவூர்)

## மேற்கோள்கள்


பகுப்பு:1995 தமிழ் நூல்கள்
I

thumb|Iஇன் வளைந்த வடிவங்களை எழுதும் முறை
thumb|சைகை மொழியில் I
**I** (**ஐ**) என்பது சீர்தரத்துக்கான அனைத்துலக நிறுவன அடிப்படை இலத்தீன் நெடுங்கணக்கில் ஒன்பதாவது எழுத்தும் மூன்றாவது உயிரெழுத்தும் ஆகும். உரோம எண்களில் I என்பது ஒன்றைக் குறிக்கும்.

## ஆங்கிலத்தில்
ஆங்கிலத்தில் கூடுதலாகப் பயன்படுத்தப்படும் ஐந்தாவது எழுத்து i ஆகும்.

ஆங்கிலத்தில் தன்மைப் பெயரான I என்பது, எப்போதும் ஆங்கிலப் பேரெழுத்து Iஆலேயே குறிக்கப்படும். இது ஐ என்று பலுக்கப்படும்.

## கணிதத்திலும் அறிவியலிலும்

கணிதத்தில், அலகுக் கற்பனை எண்ணைக் குறிக்க i பயன்படுத்தப்படுகின்றது. அலகுத் தாயத்தைக் குறிக்க I பயன்படுத்தப்படுகின்றது. காட்டீசியன் ஆள்கூற்று முறைமையில் எட்சு அச்சின் திசையிலான அலகுக் காவி தடித்த ***i***ஆல் குறிப்பிடப்படும்.

இயற்பியலில், மின்னோட்டம், செறிவு, சடத்துவத் திருப்பம் என்பவற்றைக் குறிக்க I பயன்படுத்தப்படுகின்றது.

வேதியியலில், அயடீனின் வேதிக் குறியீடு I ஆகும்.

## தொடர்புடைய எழுத்துகளும் ஒத்த வரியுருக்களும்
* İ i : புள்ளியிட்ட இலத்தீன் எழுத்து i
* I ı : புள்ளியடாத இலத்தீன் எழுத்து i
* І і : மென்புள்ளியிட்ட சிரில்லிய எழுத்து i
* И и : சிரில்லிய எழுத்து i
*י : எபிரேய எழுத்து இயோது
*ㅣ : அங்குல் எழுத்து i
* : கிடை எழுத்துமுறையில் போப்போமோபோ எழுத்து i
*Ι ι : கிரேக்க எழுத்து அயோற்றா

## மேற்கோள்கள்

## வெளியிணைப்புகள்
*
*

பகுப்பு:இலத்தீன்
பகுப்பு:ஆங்கில உயிரெழுத்துகள்
சுவர்ண ஜெயந்தி ராஜதானி விரைவு வண்டி

250 px|right|thumb|விரைவுவண்டி

**சுவர்ண ஜெயந்தி ராஜதானி விரைவுவண்டி** என்பது இந்திய இரயில்வேயினால் இயக்கப்படுகின்ற ஒரு விரைவுவண்டி ஆகும். இது குஜராத்தின் அகமதாபாத்தில் இருந்து புது தில்லி வரை சென்று திரும்பும். இது 940 கிலோமீட்டர் தொலைவு பயணிக்கிறது.

## விவரங்கள்

## வழித்தடம்

## இணைப்புகள்
*   வழித்தட விவரங்கள்

பகுப்பு:இந்திய விரைவுவண்டிகள்
ஆற்றல் மற்றும் வளங்கள் நிறுவனம்

**ஆற்றல் மற்றும் வளங்கள் நிறுவனம்** (TERI) (முன்பு Tata Energy Research Institute) என்பது ஆற்றல், சுற்றுச்சூழல், மற்றும் நீடித்த வளர்ச்சி போன்ற  துறைகளில் ஆராய்ச்சியில் ஈடுபடும் நிறுவனம் ஆகும். இது டெல்லியில் அமைந்துள்ளது.

## வரலாறு
right|thumb| டேரி தொடங்கப்பட்ட பாம்பே இல்லம்

பகுப்பு:இந்தியாவில் உள்ள அரசு சார்பற்ற அமைப்புகள்
பகுப்பு:இலாபநோக்கற்ற நிறுவனங்கள்
பகுப்பு:தில்லியில் உள்ள ஆய்வுக் கழகங்கள்
கூகுளின் அடையாளச் சின்னம்

**கூகிளின் அடையாளச் சின்னம்** (Google pnppnplogo logo) என்பது கூகிள் நிறுவனத்தைப் பிரதிநிதித்துவப்படுத்தும் அடையாளச் சின்னம் ஆகும். 1998 ஆம் ஆண்டு முதன் முதலாக nishanthஎன்பவரால் முதலாவது கூகிளின் அடையாளச் சின்னம் உருவாக்கப்பட்டது. அவ்வடையாளச் சின்னம் கிம்ப் இன் உதவியுடன் வடிவமைக்கப்பட்டது.199999அன்று கூகிள் நிறுவனம் தனது அடையாளச்சின்னத்தினைப் புதிய மாற்றங்களுடன் கூடிய புதிய பதிப்பாக வெளியிட்டது. 

கூகிள் அடையாள சின்னமானது முதல் நிலை வர்ணங்களான நீலம், சிவப்பு, மஞ்சள் ஆகிய வர்ணங்களின் தொகுப்பு ஆகும். ஆனால் அதற்கு மாறாக முதல் நிலை வர்ணங்களுக்கு நடுவே ஒரு இரண்டாம் நிலை வர்ணமான பச்சை நிறத்தை சேர்த்துள்ளனர். அதாவது கூகிள் எப்போதும் விதிகளை பின்தொடராது என்பதை சொல்லாமல் சொல்லியுள்ளனர். இது வரை pnp 7முறை தனது அடையாள சின்னத்தை மாற்றி உள்ளது.

## விருப்பப் படவுரு

கூகிள் தனது விருப்பப் படவுருவினையும் (Favicon) December 12 05 அன்று மாற்றியமைத்தது.
## மேற்கோள்கள்

## வெளி இணைப்புகள்
* Official Google logos
* New Google's logo unveiled on September 1, 2015
* Google's Favicons until August 2012
* Small blue "g" favicon is updated.

பகுப்பு:கூகுள்
பகுப்பு:சின்னங்கள்
தேங்க்சு

**தேங்க்சு** என்பது 2011ஆம் ஆண்டு அமெரிக்காவில் வெளியான ஆங்கில நகைச்சுவைத் திரைப்படமாகும். இத்திரைப்படம் மார்ட்டின் பெர்க்மேன் என்பவரால் இயக்கப்பட்டது. இது 2011ஆம் ஆண்டு நடைபெற்ற பால்ம் பிரிங்க்சு பன்னாட்டுத் திரைப்பட விழாவில் திரையிடப்பட்டது.

## நடிப்பு
* ஹாங்க் - பவுல் டூலே
* பன்னி - ரீட்டா ருட்னர்
* இசுடீவ்

## கதைச்சுருக்கம்
வயது அதிகமா‌‌ன தந்தை மிகவும் வயதுகுறைவான பெண்ணை திருமணம் செய்துகொள்ள இருக்கும் தேங்க்ஸ்கிவ்விங் நாளன்று நடைபெறும் நகைச்சுவையை மையமாக வைத்து எடுக்கப்பட்டுள்ளது.

## மேற்கோள்கள்

பகுப்பு:2011 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க நகைச்சுவை திரைப்படங்கள்
இன்டசுஇண்டு வங்கி

**இன்டசுஇண்டு வங்கி வரையறுக்கப்பட்டது** இந்தியாவின் மும்பையை தலைமையிடமாகக் கொண்டு செயல்பட்டுவரும், தனியார்த்துறையைச் சேர்ந்த புதிய தலைமுறை வணிக வங்கியாகும். இவ்வங்கி, வணிக நடவடிக்கைகளையும், மின்னணு வங்கிச் சேவைகளையும் வழங்கிவருகிறது. இவ்வங்கி 1994ஆம் ஆண்டில் அப்போதைய மத்திய நிதி அமைச்சர் மன்மோகன் சிங் அவர்களால் திறந்து வைக்கப்பட்டது. இந்திய புதிய தலைமுறை தனியார் வங்கிகளில், இவ்வங்கியே முதன்மையான வங்கியாகும்.

## மேற்கோள்கள்

பகுப்பு:இந்திய வங்கிகள்
பகுப்பு:நிப்டி 50 நிறுவனங்கள்